Den gamle Enebakkveien, som uten tvil går tilbake til forhistorisk tid, har hatt følgende trasé: På Ø-siden av gravhaugen på Skøyen nordre, 144/1, rett S-over og på Ø-siden av husene på Skøyen nordre og søndre, 144/2, idet den følger Skøyen allé, Fugleliveien og åsdraget i retning av Østensjø terrasse. S for Østensjø terrasse er den gamle traséen godt synlig, og V for Østensjø terrasse nr 6 og nr 4 er en fin oppmuring av veien synlig. Veien har så fulgt Østensjøveien, Valborgsvei, gått i draget mellom Den Norske Erterfabrikk og Klopptjern, svingt i retning Bogerud, gått på V-siden av denne gård, passert Ø-foten av Rustadhagan, 167/1, med dens 2 gravhauger, gått V for Stallerud gjennom gården på Rustad. Videre passerer den Rustadsaga, Kattisa, Ødegården, Ødegardsmåsen, ned mellom Nordre og Søndre Elvåga fram til Søndre Skytten, følger Søndre Elvåga fram til Nordre Skytten, forbi Skjelbreia, S-enden av Mosjøen, ut til Børterdalen i Enebakk, går tett ved bygdeborgen på Slottsåsen tilhørende Ekeberg, og kommer fram til Enebakk kirke.